OzLabs/hebrew-wiki-articles huggingface dataset:
אניו

אניו (ביוונית עתיקה: Ἐνυώ) הייתה אלת המלחמה במיתולוגיה היוונית. לעיתים קרובות היא קשורה לאל המלחמה ארס.

== תיאור ==
היא מכונה על ידי קווינטוס סמירנאוס "אחות המלחמה", <ref>Quintus Smyrnaeus, Fall of Troy, [https://archive.org/stream/falloftroy00quin#page/374/mode/2up 8.424].</ref> בתפקיד הדומה מאוד לזה של אריס, התגלמות המחלוקת והמחלוקת. הומרוס ייצג את השניים בתור אותה האלה. במיתוסים מסוימים היא הולידה לארס את אל המלחמה אנאליוס,<ref>Eustathius on Homer 944</ref> אולם שם זה לעיתים מזוהה גם עם ארס.<ref></ref>

כאלת מלחמה, אניו אחראית לתזמון השמדת הערים, ולעיתים קרובות מלווה את ארס לקרב.<ref>Homer, Iliad 5. 333, 592</ref> היא מתוארת כ"עליונה במלחמה".<ref>Pausanias, Description of Greece 4. 30. 5</ref> במהלך נפילת טרויה, אניו, אריס, פובוס ודימוס הטילו אימה ושפיכת דם במלחמה<ref name="ReferenceA">Quintus Smyrnaeus, Fall of Troy</ref>.

אניו, אריס ושני בני ארס (פובוס ודימוס) מתוארים על מגן אכילס.

אניו הייתה מעורבת במלחמות וקרבות רבים, ביניהם מלחמת השבעה נגד תבי. <ref>Statius, Thebaid, Nonnus, Dionysiaca</ref> אניו נהנת מלוחמה וקרבות כל כך עד כדי שהיא סירבה לקחת צד בקרב בין זאוס למפלצת טייפון וככה השאירה את שני הצדדים מאוזנים בקרב.<ref></ref>

המקבילה הרומאית של אניו היא בלונה. יש לה קווי דמיון גם עם האלה האנטולית מא.

בתבאי ובארקומנוס, נערך פסטיבל הומוליה (Homolôïa), אשר נחגג לכבוד זאוס, דמטר, אתנה, ואניו. מסופר כי הפסטיבל קיבל את שמו של מן שמה של הומוליס (Homoloïs) שהייתה כוהנת של אניו. <ref>Suidas s. v.; compare Müller, Orchomen, p.229, 2nd edit. (cited by Schmitz)</ref> פסל של אניו, שנעשה על ידי בני פרקסיטלס, ניצב במקדש ארס באתונה.<ref>Pausanias, Description of Greece, I. 8. § 5. (cited by Schmitz)</ref>

בתאוגוניה של הסדיוס, אניו היה גם שמה של אחת הגרויות, שלוש אחיות שחלקו עין אחת ושן אחת ביניהן; האחיות האחרות היו דאינו ("אימה") ופמפרדו ("אזעקה").<ref name="Harris">Harris, Stephen L., and Gloria Platzner. Classical Mythology: Images and Insights (3rd edition). California State University, Sacramento. Mayfield Publishing Company. 2000, 1998, 1995, pp. 273–274, 1039.</ref>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלות מלחמה
קטגוריה:מיתולוגיה יוונית
קטגוריה:אלים
קטגוריה:יוון העתיקה
קטגוריה:יוון העתיקה: דת
בית הכנסת של באיה

בית הכנסת של באיה (בהונגרית: Bajai zsinagóga) היה בית כנסת שנבנה לראשונה במחצית המאה ה-18 בעיירה באיה שבהונגריה. הבניין נבנה פעמיים נוספות עקב שרפות, ומסוף 1985 הוסב הבניין הנוכחי והוא משמש עבור הספרייה העירונית אדי אנדרה, (בהונגרית: Ady Endre Városi Könyvtár), שהיא מוסד תרבות ציבורי בעיר. הספרייה נקראת על שם המשורר אנדרה אדי.

== היסטוריה ==
=== הבניין ===
לוח זיכרון
בית הכנסת הראשון של עיירת השדה באיה נבנה בין השנים 1762–1765 בתמיכתו של שמעון לאזאר, יהודי מאובודה. בית כנסת זה נשרף בשריפה של 1806. בית הכנסת השני שנבנה נשרף גם הוא בשריפה הגדולה של באיה בשנת 1840. הבניין שנראה כיום נבנה בין השנים 1842-1845 על פי תוכניותיו של האדריכל לאיוש פריי והביצוע היה של הנגר האמן יוז'ף נובאק מבאיה. חנך את בית הכנסת ב-26 בספטמבר 1845 הרב הראשי של ארד יעקב שטיינהרדט, בנאום פתיחה בהונגרית, שנדפס אחר כך בארד. בבניין נשמר עד היום זיכרון השריפה של שנת 1840 על ידי לוח הגיר האדום של קופות העניים. אפילו אגן נטילת הידיים מאבן הגיר האדום השתמר מתקופת הבנייה.

העיר באיה רכשה את הבניין בשנת 1974 מהקהילה היהודית של באיה. הפיכתו של בית הכנסת לספריה תוכננה בשנת 1982 על ידי אנדרה טורנאי, שקיבל בשל כך את פרס איבל. המסירה החגיגית של הבניין שהוסב לספרייה התרחשה ב-22 באוקטובר 1985.<ref>[http://bajaikonyvtar.hu/fotogaleria/konyvtar-es-zsinagoga Az épület története] a Bajai Könyvtár honlapján</ref>

=== הספרייה ===
ספריית העיר על שם אנדרה אדי החלה לפעול בעצם בשנת 1948 כחלק ממוזיאון באיה, כספק שירותי הספרייה הציבורית הראשון בעיר. ספריית העיר באיה נחשבת לספרייה ציבורית מרכזית במדינה. הספרייה הציבורית, שהוקמה בשנת 1948, הופרדה מהמוזיאון בשנת 1950. פתרון טוב מבחינת העירייה היה לשקם את בית הכנסת של באיה ולהפוך אותו לספריה. לאחר עבודות שיפוצים שהחלו בשנת 1982, הספרייה המרכזית נפתחה ב-22 באוקטובר 1985. ב-1 בדצמבר 1993, ליד בית הכנסת – במטה הקהילה היהודית לשעבר, בית הספר היהודי לשעבר – נחנכה רשמית גם ספריית הילדים.

== גלריית תמונות ==
<gallery mode="packed" heights="180">
Baja 1974, Zsinagóga. Fortepan 21883.jpg
Synagogue of Baja - Hungary (5130768059).jpg
Synagogue of Baja - Hungary (5130778883).jpg
</gallery>

== ראו גם ==
* רשימת בתי כנסת בהונגריה
* רשימת הספריות בהונגריה 

== קישורים חיצוניים ==

* [http://www.zsido.hu/synagogue/baja.htm בית הכנסת בבאיה] 
* [https://web.archive.org/web/20120315234351/http://muemlekek.info/muemlek/bajai-ady-endre-konyvtar.php בית הכנסת באיה (היום ספריית עדי אנדרה)] 

== הערות שוליים ==

קטגוריה:בתי כנסת אשכנזיים
קטגוריה:הונגריה: בתי כנסת נאולוגיים
קטגוריה:שואת יהודי הונגריה
קטגוריה:ספריות ציבוריות
קטגוריה:הונגריה: תרבות
אוסקר בגס

אוסקר בגס (בגרמנית: Oskar Begas; 31 ביולי 1828 – 10 בנובמבר 1883) היה צייר פורטרטים והיסטוריה גרמני. השיג מוניטין והכרה גבוהים, במיוחד בציורי פורטרטים של בני המעמד הבינוני והעליון. לאחר מותו, כמו אמנים אקדמיים רבים בדורו, הוא נשכח במהרה.<ref></ref>

== קריירה ==
אוסקר בגס התמסר לציור בהדרכת אביו בילדותו. כמה פורטרטים של בני המשפחה הקרובים ביותר נותרו משלב מוקדם בחייו משנת 1842. בסטודיו של אביו התאמן בהעתקה של תמונות, עבד על עבודותיו של אביו ובגיל 13 ביצע את העבודה המוזמנת הראשונה למען החברה הגבוהה בברלין.<ref>Wolfgang Cortjaens: Oscar Begas (1828-1883). Ein Berliner Maler zwischen Hof und Bourgeoisie. Michael Imhof Verlag, Petersberg 2017</ref>

מאוחר יותר, באקדמיה לאמנויות, עבד בתחילה בתחום ציור ההיסטוריה. לאחר שהות של שנה (1849/50) בדרזדן, שם היה תלמידו של אדוארד בנדמן, שב בגס לברלין ובשנת 1852 קיבל את מלגת רומא מהאקדמיה בברלין. ברומא, שם שהה עד 1854. הציור "ההורדה מהצלב של סנט מיכאל" זכתה במדליית זהב.

לאחר חזרתו לברלין ומותו המוקדם של אביו בנובמבר 1854, הופקד בידו המשך עבודתו של אביו בהזמנת המלך פרידריך וילהלם הרביעי. הוא תיאר אישים כמו היינריך פרידריך לינק, אוגוסט בוך, יוהנס פון מולר ויוהאן לוקאס שנליין. כצייר פורטרטים הוא נותר בחוגים חברתיים גבוהים עד מותו והיה מיוצג בתערוכות רבות בגרמניה ומחוצה לה. הוא היה חבר הבונים החופשיים בברלין.

== יצירה ==
בדיוקנאותיו הדגיש בגס את המאפיינים האישיים ביד בטוחה. ידועים הם דיוקנם של הצייר פטר פון קורנליוס דיוקנאותיו של נסיך הכתר של פרוסיה, הרוזן מולטקה (1868) ודיוקן עצמי משנת 1850. עבודתו על דיוקנאות נשים מגלה גם אמפתיה רבה, למשל בפורטרט הכפול של שתי בנותיו הבוגרות אליזבת וסוזן (1877).<ref></ref>

בתחום הדיוקנאות, בגס נשאר תקוע במוסכמות של זמנו. בהשוואה לעבודתו של אביו, הוא השתמש בנוסחאות פורטרטים ייצוגיות, לפעמים משופרות באופן מונומנטלי, העונות לטעמם של המעמד הבינוני הגבוה בימיו הראשונים. אפילו יותר מאשר בדיוקנאות המוזמנים, יכולתו ואהבתו לחידושים, ניכרים בנופי החורף והסתיו המעוצבים שלו עם ציידים וצייד, ובדיוקנאות שנוצרו לשימוש פרטי.

כמעט שום דבר מהעבודותיו הטובות של בגס כצייר דקורטיבי בברלין לא שרד. עבודותיו העיקריות בתחום זה הן: ארבע קומפוזיציות מהמיתוס של אמור ונפש (1866), "ארוחת הצהריים" באולם הנשפים של בית העירייה החדש בברלין (1869/70) והציורים באולם האירועים בשדרת אונטר דן לינדן בברלין.

"קבלת הפנים של פרוטסטנטים על ידי פרידריך וילהלם הראשון" בפוטסדאם (1862) ופרידריך הגדול לאחר תום מלחמת שבע השנים, בקפלה של ארמון שרלוטנבורג (1863) היו אהובות במיוחד מתמונותיו הנדירות בנושאים היסטוריים.

== גלריה ==

<gallery mode=packed heights="170">
File:Heinsberg 1851.jpg | הינסברג

File:Leopold Ullstein by Oscar Begas, 1882.jpg | לאופולד אולשטיין

File:Oskar Begas - The Judgement of Paris, 1878.jpg | פסק הדין של פריס

File:Oskar Begas Portrait Hellmuth Begas 1841.jpg | הלמוט בגס

File:Franziska Speyer.jpg | פרנציסקה שפייר

File:Begas Dame am Sekretär.JPG | דיוקן אישה

File:Oskar Begas Portrait Marie Begas 1883.jpg | מריה בגס
</gallery>

==קישורים חיצוניים==

* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1828
קטגוריה:גרמנים שנפטרו ב-1883
רובין צנג

צֶנְג יוּצ'וּן (בסינית: 曾毓群; פיניין: Céng Yùqún) או בשמו המערבי רובין צנג (או זנג) הוא איש עסקים ומיליארדר סיני. הוא המייסד והיו"ר של Contemporary Amperex Technology, אחת הספקיות הגדולות בעולם של סוללות לרכבים חשמליים (עם שווי שוק של מעל 100 מיליארד דולר נכון לדצמבר 2020).

בשנת 2018 הוא נבחר לוועדה הלאומית של ה CCPCC (ארגון ייעוץ בכיר למפלגה הקומוניסטית). בנובמבר 2021 הוערך הונו האישי במעל 61 מיליארד דולר.

בשנת 2023 הופיע ברשימה השנתית טיים 100 של מגזין טיים.<ref></ref>

== השכלה ==
זנג סיים את לימודיו במחלקה להנדסת בניית ספינות באוניברסיטת ג'יאו טונג בשאנגחאי בשנת 1989, וקיבל תואר שני במחלקה להנדסת אלקטרוניקה ומידע באוניברסיטה הטכנולוגית של דרום סין בשנת 2001. זנג הוא בעל תואר דוקטור בפיזיקה של חומר מעובה מהמכון לפיזיקה באקדמיה הסינית למדעים .

== הערות שוליים ==

קטגוריה:מיליארדרים סינים
קטגוריה:מייסדי חברות טכנולוגיה סינים
קטגוריה:סינים שנולדו ב-1968
קטגוריה:סינים שהופיעו ברשימת טיים 100
רצח אסתר הורגן

רצח אסתר הורגן הוא פיגוע טרור פלסטיני, שאירע ביער אגדות הילדים בצפון השומרון ב־20 בדצמבר 2020 (ו' בטבת ה'תשפ"א), בו רצח מחבל את הורגן, כאשר רוצץ את גולגולתה, לאחר שיצאה לריצה מחוץ ליישוב מגוריה טל מנשה.

== רקע ==
אסתר הורגן בת 52, אם לשישה, התגוררה בטל מנשה שבצפון מערב השומרון. היא נולדה וגדלה בפריז, צרפת. בגיל 18 עלתה לבדה לישראל, גרה ברובע היהודי בירושלים ולמדה אמנות במכללת אמונה. היא הייתה ציירת, אמנית ויועצת זוגית.

== הפיגוע ==
בשעות הצהריים של 20 בדצמבר יצאה הורגן לריצה במקום מבודד יחסית בשמורת הטבע יער ריחן הסמוך למקום מגוריה. לאחר שעות אחדות בהן לא חזרה לביתה, המשפחה דיווחה למשטרה ולצה"ל והחלו חיפושים אחריה והיא הוגדרה כנעדרת. בסביבות השעה 01:00 בלילה היא נמצאה על ידי אחת מיחידות הסריקה של יחידת החילוץ שומרון-בקעה, ללא רוח חיים, כשגולגולתה מנותצת על סלע. על פרטי החקירה הוטל צו איסור פרסום. ב-24 בדצמבר פורסם שנעצר חשוד ברצח, פלסטיני מהיישוב טורה אל-ע'רביה שבנפת ג'נין. החשוד גבר כבן 40, בעל עבר של פעילות חבלנית עוינת ללא שיוך לארגון טרור, קשר עצמו למעשה הרצח. יחד איתו נעצרו עוד כמה פלסטינים.

הרצח בוצע בצד הישראלי של גדר ההפרדה. הרוצח הסתנן מבעד לגדר, ואז ארב לקרבן יהודי, כדי לרוצחו.

ב-27 באוקטובר 2021 המחבל מוחמד כבהא הורשע בעבירה של גרימת מוות בכוונה, עבירה המקבילה לרצח, ובשורת עבירות נוספות. במרץ 2022 נידון למאסר עולם, שלוש שנים נוספות, ותשלום פיצויים בהיקף של כ־3.5 מיליון שקל.

==בעקבות הפיגוע==
חיילי צה"ל הורסים את ביתו של המחבל, 10 בפברואר 2021
ב-25 בדצמבר 2020 מיפה צה"ל את בית החשוד לצורך בחינת האפשרות להריסת ביתו. ב-3 בפברואר 2021 דחה בג"ץ עתירה שהגיש "המוקד להגנת הפרט" נגד הריסת בית המחבל. ב-10 בפברואר 2021 הרס צה"ל את בית המחבל. במהלך פעילות צה"ל להריסת הבית התפתחו הפרות סדר אלימות, במסגרתן פלסטינים יידו אבנים לעבר הכוחות, שהגיבו באמצעים לפיזור הפגנות.

===הנצחה===
סמוך לט"ו בשבט שלאחר הרצח, יזמה תנועת "אם תרצו" נטיעת מאות שתילי עצי זית סמוך ליישוב ריחן, לזכר אסתר הורגן.

משפחתה של אסתר יזמה מימון המונים, בו נתרמו למעלה ממיליון ש"ח, כדי להקים באזור הרצח פארק שישולב בטבע ויקרא "פארק אסתר".

כשבוע לאחר הרצח פורסם ברשתות החברתיות קליפ לזכרה של אסתר, ובו גרסה מוזיקלית מחודשת לשיר "לי ולך". השיר, שנכתב על ידי דידי מנוסי והולחן על ידי יוחנן זראי, בוצע יחד עם בית נוסף שנכתב על ידי אביגיל עמר עוזיאל לאחר הרצח.

ב-10 ביוני 2021 פורסם ברשתות החברתיות הסרט הדוקומנטרי הקצר "בחזרה אל היער", אשר הופק בעקבות הפיגוע. בשנת 2021 הוכרז מרוץ לזכרה של אסתר - "מרוץ הצפון בשומרון" והוא מתקיים מדי שנה ביער שבו נרצחה.

==קישורים חיצוניים==
* 

==הערות שוליים==

הורגן אסתר
הורגן אסתר
קטגוריה:חללי טרור בישראל
קטגוריה:יער ריחן
קטגוריה:גוש יישובי שקד
קטגוריה:צפון השומרון
קטגוריה:2020 בישראל
קטגוריה:חיננית
הורגן, אסתר
קטגוריה:פיגועי יידוי אבנים
Black Hole Sun

Black Hole Sun (בתרגום: שמש החור השחור) הוא שיר של להקת הגראנג' והרוק האמריקאית סאונדגארדן. השיר הוא השביעי באלבום הרביעי והמצליח ביותר של הלהקה Superunknown, שיצא חודשיים לפני כן. השיר הוא הסינגל השלישי מתוך האלבום, ונחשב לשיר הפופולרי ביותר מהאלבום והשיר הכי פופולרי ומזוהה של הלהקה אי פעם. הוא כיכב בראש מצעד שירי הרוק המיינסטרימים בארצות הברית של המגזין הנחשב בילבורד במשך שבע שבועות, ובנוסף הגיע לטופ 10 של מצעדי המוזיקה באוסטרליה, קנדה, צרפת ואירלנד. השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).

== מקור והקלטה ==
"Black Hole Sun" נכתב והולחן על ידי סולן הלהקה כריס קורנל. ב-2014 קורנל הסביר את מקור השיר במגזין "Uncut": 
.

קורנל העיד כי לקח לו בערך רבע שעה לכתוב את השיר. הוא השתמש בגיטרה של Gretsch. וטען כי "כתבתי את השיר במחשבה שהלהקה לא תאהב את זה – ולאחר מכן זה הפך ללהיט של הקיץ". השיר בוצע בכיוון דרופ די שאפיינו כמה משירי הלהקה בתקופה זו.

מבחינה מוזיקלית השיר מוגדר כשיר מהז'אנרים: גראנג', רוק פסיכדלי, רוק אלטרנטיבי והארד רוק. מילות השיר על פי כותבם קורנל הם "נוף מחלום סוריאליסטי ומוזר". בנוסף אמר ש"מילות הפזמון חוזרות על עצמן וקלות לזיכרון".

== וידאו קליפ ==
השיר לווה בווידאו קליפ סוריאליסטי-אפוקליפטי מפורסם שנעשה בידי הבמאי הבריטי הווארד גרינהול והופק על ידי מייגן הוליסטר. הצילומים נעשו על ידי איוואן בארטוש, וכולל עבודות עריכה במספר אולפנים ואפקטים מתקדמים יחסית לאותה התקופה.

בקליפ עצמו רואים שכונת פרברים, בו מוצגים תושביה המוזרים, בעלי הבעות פנים קומיות ומוגזמות. השכונה נשאבת על ידי השמש העולה הגדולה, שהופכת אט-אט עם התקדמות השיר, לחור שחור שבולע את השכונה עם סיום השיר. כמו כן לצד המחזה הסוריאליסטי הלהקה מנגנת את השיר במקום שנראה כמו שדה פתוח. בקליפ נראה סולן הלהקה קורנל לובש שרשרת מזלג שניתנה לו על ידי סולן להקת בליינד מלון שאנון הון.

בראיון וידאו-צ'אט שערכה הלהקה טענה הלהקה כי הקליפ היה רעיון הבמאי בלבד ושהם נתנו לו לעשות ככל העולה על רוחו, אך הם היו מרוצים מהתוצאה הסופית לאחר שראו אותו.

הקליפ שוחרר ביוני 1994, ולאחר מספר שבועות ב-MTV שוחררה גרסה משופרת שכללה יותר אפקטים חזותיים מהקליפ המקורי, ואת החור השחור שנוצר באמצעות גרפיקת מחשב מתקדמת. הקליפ הפך ללהיט ב-MTV וקיבל את פרס וידאו קליפ הטוב ביותר לז'אנר מטאל/הארד רוק, בטקס פרסי ה-MTV מיוזיק וידאוס. שנה לאחר מכן יצא וידאו-קליפ אלטרנטיבי והוא גם זכה בפרס קליאו לווידאו קליפ הטוב ביותר לשנת 1995. כמו כן יצא בתקליטור מולטימדיה "Alive in the Superunknown".

== רשימת רצועות ==
לסינגל יצאו בסך הכל כ-29 גרסאות עם שירים שונים שהתלוו לBlack Hole Sun.
הגרסה המקורית כללה את השירים:
# "Black Hole Sun" (קורנל)
# "Jesus Christ Pose (Live)" (מאט קמרון, קורנל, בן שפרד, קים ת'איל)
# "Beyond The Wheel (Live)" (קורנל)

==קישורים חיצוניים==

קטגוריה:שירי 1994
קטגוריה:שירי סאונדגארדן
קטגוריה:שירים באנגלית
קטגוריה:בלדות משנות ה-1990
קטגוריה:שירי גראנג'
קטגוריה:סינגלים שהגיעו למקום הראשון באיסלנד
קטגוריה:זוכי פרס הווידאו קליפים של MTV: קליפים
קטגוריה:שירי זהב בממלכה המאוחדת
קטגוריה:וידאו קליפים שבוימו על ידי הווארד גרינהול
האקדמיה למדעים של קליפורניה

האקדמיה למדעים של קליפורניה (באנגלית: California Academy of Sciences) היא מכון מחקר ומוזיאון להיסטוריה של הטבע בסן פרנסיסקו, קליפורניה. הוא בין המוזיאונים הגדולים ביותר להיסטוריה של הטבע בעולם, המאכלס למעלה מ-46 מיליון דגימות. האקדמיה החלה את דרכה בשנת 1853 והיא ממוקמת בפארק גולדן גייט בסן פרנסיסקו.

== ממשל ==
האקדמיה למדעים בקליפורניה, המוזיאון הוותיק ביותר בקליפורניה ומוסד המחקר למדעי הטבע, מנוהלת על ידי ארבעים ואחת חברי מועצת הנאמנים המועמדים ונבחרים על ידי חברי האקדמיה למדעים בקליפורניה.

=== המכון למדע וקיימות המגוון הביולוגי (IBSS) ===
מלבד תפקידה כמקור לחינוך מדעי לציבור הרחב באמצעות המוזיאון שלה, האקדמיה למדעים בקליפורניה מפעילה גם את המכון למדע המגוון הביולוגי וקיימות (IBSS) כזרוע המחקר שלה, ומבצעת מחקר בתחומי הטקסונומיה, הפילוגנטיקה והמגוון הביולוגי. אף על פי שהיבט אחד של ה-IBSS זמין לתצוגה של פטרוני המוזיאון בתערוכת "מעבדת הפרויקטים" המדעית, רוב המחקר מתרחש במעבדות ובמתקנים "מאחורי הקלעים" ולא נגיש לצפייה לציבור הרחב. למעשה, ללא ידיעת רוב הפטרונים, מתקני המחקר והניהול תופסים כמעט 50% מהמבנה הפיזי של האקדמיה.

== חינוך ציבורי ==
עיקר התצוגות הוא בתחום ידיעת הטבע. בין התצוגות העיקריות של המוזיאון נכללות:
* מוזיאון היסטוריית הטבע של קימבול - כולל בדרך כלל את כל המוזיאון מחוץ לפלנטריום, יערות הגשם והאקווריום, וכולל את אולם אפריקה (התערוכה הוותיקה ביותר של האקדמיה), האגף המזרחי (הכולל מטוטלת פוקו, תערוכה זו מוצגת כבר משנת 2008, לפני השיפוץ שעברה האקדמיה), האגף המערבי (שכיום מאכלס מספר תערוכות גיאופיזיות), וכן כמה תערוכות קטנות יותר הפזורות ברחבי בניין האקדמיה.
* פלנטריום מוריסון - כולל כיפת פלנטריום דיגיטלית לחלוטין שגובהה 27.5 מטרים עם מסך בקוטר 23 מטרים.
* יערות הגשם של העולם - תערוכת יערות גשם סגורה בכיפת זכוכית בגודל 90 מטרים.
* אקווריום סטיינהרט - כולל תערוכות של שונית אלמוגים, בריכת גאות, ובתי גידול, כמו גם מושבה של פינגווינים אפריקאים.

מלבד תוכניות המוזיאונים שלה, האקדמיה למדעים בקליפורניה מציעה תוכניות הסברה חינוכיות וקהילתיות רבות לציבור הרחב.

== מחקר ==
מדעני האקדמיה, תחת מכון האקדמיה למדע וקיימות המגוון הביולוגי, עורכים מחקר שיטתי ושימור בכמה תחומים שונים, כולל אנתרופולוגיה, ביולוגיה ימית, בוטניקה, אנטומולוגיה, הרפטולוגיה, איתיולוגיה, זואולוגיה, יונקים, אורניטולוגיה, גאולוגיה, ופליאונטולוגיה. כמו כן, יש דגש חזק על דאגות סביבתיות, כאשר כל המחלקות השונות משתפות פעולה באופן הדוק כדי להתמקד בביולוגיה שיטתית ובמגוון הביולוגי. חוקרי האקדמיה חוקרים את החיים ברחבי העולם: משלחת שיצאה בשנת 2011 לפיליפינים גילתה כ-300 מינים חדשים למדע. האקדמיה מפרסמת את כתב העת Proceedings of the Academy of Sciences של קליפורניה, וכן מאמרים מזדמנים, זיכרונות ופרסומים מיוחדים.

== קישורים חיצוניים ==

* 
* 

==הערות שוליים==

קטגוריה:קליפורניה: אוניברסיטאות ומכללות
פכתיכא

פכתיכא (בדארי/פשטו: پکتیکا) הוא אחד מתוך 34 מחוזות אפגניסטן. המחוז ממוקם בדרום אפגניסטן והוא גובל במחוזות זאבול מדרום-מערב, ע'זני ממערב וצפון, ופכתיא וח'וסת מצפון. כמו כן המחוז גובל בגבול בינלאומי עם הרפובליקה האסלאמית של פקיסטן. שטחו של המחוז 19,482 קילומטר רבוע ואוכלוסייתו מונה 434,742 איש נכון לשנת 2015.

== גאוגרפיה ==
מבחינת הטופוגרפיה של המחוז, גבעות שינקאי היוצאות מרכס הרי הינדו-כוש עוברות מצפון למרכז פכתיכא; רכס טובא קקר עובר לאורך הגבול עם פקיסטן והדרום ודרום מערב המחוז עשוי ברובו ממישורים צחים. ישנה כמות גבוהה של גשמים בנפות דרום המחוז המטופחים לסירוגין שמשמשות בתור מרכז החקלאות המחוזי, צפון המחוז ומרכזו הרריים ברובם וישנה אוכלוסייה נוודית המתגוררת בהם. ישנם יערות טבעיים ועבים בנפת זירוק, ניקה, גאיאן וברמל. יערות אלו לא עברו גזם מרכזי לשימוש האוכלוסייה האזרחית ולכן השתמרו זמן רב.

== אוכלוסייה ==
החלוקה האתנית/עדתית של תושבי מחוז פכתיכא מורכבת בעיקר מפשטונים, טג'יקים, ערבים, פשאי ועוד קבוצות מיעוט שונות. בפכתיכא יש מעל 1,200 פרויקטים ותשתיות לאומיות של סיוע מחוזי בעלות צפויה של מעל 10 מיליון דולר אמריקני לפיתוח המחוז. רוב העבודות במחוז מתבססות על חקלאות, הגידולים המרכזים המפותחים במחוז הם: חיטה, תירס, תרד, ואורז. מתוך המשק החי יש בעיקר כבשים, פרות, עזים.

== ביטחון ==
השפעת הטליבאן גבוהה במחוז פכתיכא עקב הקירוב למחוז זאבול הבלתי יציב. קרבתו של המחוז אל הבירה קאבול הביא להעלאת הכוחות של צבא אפגניסטן וכוח הסיוע הביטחוני הבינלאומי במחוז. דווח גם על פעילויות של קבוצות מורדים נפרדות מהטליבאן. 11 מנפות המחוז מסווגות כמחולקות בין הממשלה האפגנית לכוחות שונים, ארבע נפות נמצאות בשליטה מלאה של הממשלה, וארבע בשליטת הטליבאן.

92 תקריות הקשורות למורדים דווחו בתקופת ינואר 2018 - פברואר 2019 (ממוצע של 1.5 אירועים בשבוע). דוגמאות לתקריות כוללות כמה אירועי ביטחון במהלך הבחירות לפרלמנט ותקיפות אוויריות שבוצעו על ידי כוחות הביטחון האפגניים והארצות הברית נגד החמושים, שגרמו גם לאבידות אזרחיות. היו בנוסף לכך אירועי פיצוץ של מטעני חבלה באזורים מאוכלסים.

תועדו 150 נפגעים אזרחיים (67 הרוגים ו-83 פצועים) בשנת 2018, המייצגים 20 קורבנות אזרחיים לכל 100,000 תושבים. זו ירידה של 6% בהשוואה לשנת 2017. הגורמים העיקריים לנפגעים אזרחיים היו מטעני נפץ, ואחריהם רצח ממוקד ופיגועים מעל פני השטח באזורים מאוכלסים. בתקופה שבין 1 בינואר 2018 - 28 בפברואר 2019, 445 אנשים נעקרו ממחוז פכתיכא. השפעה נוספת על האוכלוסייה האזרחית כוללת, למשל, את סגירת הכביש המהיר ע'נזי-פכתיכא למשך חצי שנה, וכן סגירת בתי ספר עקב עימותים בין כוחות הביטחון למורדים חמושים.

== חלוקה מנהלית ==
מפת נפות פכתיכא
מחוזות אפגניסטן מחולקות ליחידות שלטוניות בשם "נפות", להלן הנפות של מחוז פכתיכא ואוכלוסייתן.
* ברמל - 88,028
* דילה - 50,203
* גאיאן - 42,495
* גומאל - 64,275
* ג'אנקהל - 35,251
* קאריקוט - 38,024
* מטה ח'אן - 19,758
* ניקה - 15,103
* אומנה - 15,103
* סאר האוזה - 36,236
* סורובי - 48,291
* שרנה - 54,416
* טרווה - 15,332
* אורגון - 89,718
* ואזקאווה - 50,818
* וור מאמאי - 30,135
* יהאיקל - 30,161
* יוסופקל - 32,648
* זירוק - 45,190

== ראו גם ==
* טליבאן
* הינדו-כוש

== קישורים חיצוניים ==

* [https://www.easo.europa.eu/country-guidance-afghanistan/paktika פכתיכא - EASO]
* [https://nps.edu/web/ccs/paktika פכתיכא - תוכנית ללימוד תרבות ומאבקים]

קטגוריה:אפגניסטן: מחוזות
אמלי בנזינגר

אמלי בנזינגר (בגרמנית: Amalie Bensinger; 28 במרץ 1809 – 16 בנובמבר 1889) הייתה ציירת גרמנית.<ref></ref>

== ביוגרפיה ויצירה ==
אמלי בנזינגר באה ממשפחת סוחרים ותיקה ממנהיים. אביה היה בן האמונה הקתולית ועבד כעורך דין בבית המשפט, האם השתייכה לעדה הפרוטסטנטית וכך גידלה גם את בתה.

משנת 1835 למדה באקדמיה לאמנות בדיסלדורף, שם למדה שיעורים פרטיים אצל יוליוס הובנר, ומשנת 1839 אצל קרל פרדיננד זון ווילהלם פרידריך שדו. לאחר לימודים נוספים במנהיים ובקרלסרוהה, נסעה לאיטליה בשנת 1851, שהתה בפירנצה ומשנת 1852 ברומא.

שם התיידדה עם יוזף ויקטור פון שפל ושימשה מודל לדמות מינורית ביצירתו הראשונה, "טרומפטר פון סאקינגן", שהיה פופולרי מאוד והפך לבסיס לאופרה של ויקטור נסלר וב -1907 לסרט אילם מאת פרנץ פורטן. היא הייתה גם ההשראה לסצנה מהרומן הקצר שלו "אקקהרד".

ברומא השתייכו שניהם לחוג החברים הקרוב ביותר סביב אדוארד פון אנגרת (1818–1897) ואשתו האיטלקית.

אמלי בנזינגר באה במגע גם עם תנועת הנצרתיים שחיו כאן והתלהבה מציורם בעל המניע הדתי. במיוחד מפטר פון קורנליוס (1783–1867) ויוהאן פרידריך אוברבק (1789–1869) שהשפיעו עליה השפעה אמנותית, וכתוצאה מכך פנתה יותר ויותר לציור דתי. הנצרתיים חיו בתחילה כאחוות אמנים במנזר הרומי ואמלי בנזינגר חלמה להקים קהילת אמנים עם מוטיבציה דתית דומה לנשים.
אמלי בנזינגר, אשה רומאית
משנת 1857 שהתה בנזינגר במינכן. בשנת 1860 היא הפכה מפרוטסטנטית לקתולית בכנסיית מנזר ליכטנטל ליד באדן-באדן. על פי עדות עצמית, על ידי הזמנת ציור מזבח המתאר את "השינוי של ישו" עבור כנסיית הקהילה הקדושה פטרוס ופול בלהר. היא עסקה בנושאים מקראיים ובסיפורי הדת באופן יסודי, עד שלבסוף הגיעה לאמונה הקתולית.

אמלי בנזינגר באה במגע עם ציירי הכנסיות פטר לנץ (1832–1928, (לימים האב דסידיאר לנץ) ויקוב ווגר (1829–1892; לימים האב גבריאל ווגר), שפיתחו סגנון ציור ספציפי משלהם על פי הסגנון הנצרתיים.

בשנת 1864 החלה בפרויקט גדול - "מנזר אמנות" שיועד במקור לרומא, אך בגלל ידידותה עם קתרינה פון הוהנצולרן-זיגמרינגן, עבודותיה הוצבו בארצ'ביי ביורון .

היא עדיין התמסרה לרעיון שלה לקהילה נזירית לאמנים, ועברה לאיי רייכנאו ורכשה את "שלוסלה", בית אחוזה שהתכוונה להפוך לסניף נשי של הארכאבי. פרסקו (שכעת אבד) צויר על החזית על ידי ווגר, אך מעט מאוד מהפרויקט הושלם והחלום מעולם לא מומש. היא נשארה ברייכנאו, ליד מנזר מיטלזל, וציירה יצירות דתיות ומתה שם בגיל שמונים. את קברה עיטרה דמותו של פירמין הקדוש.

==קישורים חיצוניים==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1809
קטגוריה:נפטרות ב-1889
חי גאליס

חי גאליס (נולד ב-5 בינואר 1976) הוא מנכ"ל חברת ביג מרכזי קניות

==ביוגרפיה==
גאליס נולד בתל אביב ולמד בגימנסיה הרצליה. שירת בצה"ל כלוחם ומפקד ביחידת מודיעין מטרות. בגיל 21 קיבל מעופר שחטר, מנכ"ל חברת ניהול הקניונים אריאל פרומול, הצעה להצטרף לחברה ולנהל את מרכז "שופינג" ברמת גן. משם עבר לדיזנגוף סנטר ועבד כסגן מנהל תפעול ומנהל פרויקטים, ובין השאר ייסד את שוק האוכל. 

היה מנהל פרויקטים בקבוצת ברן. משם עבר לביג מרכזי קניות, כשזו מנתה ארבעה מרכזים. עם הצטרפותו של איתן בר זאב לקבוצה, בשנת 2004, מונה גאליס למנהל המרכזים. בתחילת 2009 מונה לסמנכ"ל ניהול ותפעול. בשנת 2017 מונה למנכ"ל הקבוצה.

בתחילת נובמבר 2020, לאחר שקבינט הקורונה הכריז על פתיחת חנויות הרחוב, הוציא גאליס מכתב לשוכרים בו קרא להם לפתוח את החנויות במרכזים הפתוחים בערים הירוקות. הדבר הוביל לפתיחה המרכזים והוביל גם רשתות אחרות לפתוח את שעריהן.

ב-20 בדצמבר 2021 בית המשפט המחוזי בלוד דחה את תביעתה של חברת ביג כנגד כידן דהרי וירון אביב אודות מתחם ישפרו במודיעין, בפסיקתו ציין השופט כי חברת ביג נהגה בחוסר תום לב בהליך, וחייב אותה לפצות את דהרי ואדיב בהוצאות משפט בסך 100,000 ש"ח.

לאחר שפורסמה הכוונה להביא להצבעה בקריאה ראשונה בכנסת הצעת חוק לצמצום עילת הסבירות אמר גאליס כי אם וההצעה תעבור הוא ישבית את מרכזי רשת ביג ב-11 ביולי. בתגובה הודיעו מספר רשתות שמחזיקות בשטחי מסחר במרכזי ביג, בהן רמי לוי שיווק השקמה, שופרסל, קרפור, בריל, אופטיקה הלפרין, ועידן 2000 כי הם יפתחו את חנויותיהן ב-11 ביולי על אף הודעתה של רשת ביג.

=== חיים אישיים ===
גאליס הוא בוגר תואר ראשון ותואר שני במנהל עסקים מהקריה האקדמית אונו.

גאליס התחתן עם אפרת (לבית דהאן) ב-2002. להם שלושה ילדים והם מתגוררים בתל אביב.

== קישורים חיצוניים ==

* 
* 
* 
* 
* 
* 

==הערות שוליים==

קטגוריה:בוגרי הקריה האקדמית אונו
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי גימנסיה הרצליה
קטגוריה:תל אביב-יפו: אישים
קטגוריה:ישראלים שנולדו ב-1976
יעקב שטיינהרדט (רב)

הרב יעקב שטיינהרדט (בהונגרית: Steinhardt Jakab; מאקו, 17 בדצמבר 1818 – ארד, 2 בפברואר 1885)<ref name="Gyász">[http://www.rakovszky.net/D1_DisplRemImg/Rako_DRI_ShowRemoteImages.shtml?$LSG_S34@0489 Gyászjelentése]</ref> היה רב הונגרי.

== ביוגרפיה ==
יעקב שטיינהרדט היה תלמידו של הרב אלעזר אולמן ממאקו ואחר כך של החתם סופר בברטיסלאבה (בהונגרית: פוז'ון; אז מקום מושבה של האספה הלאומית ההונגרית, למעשה בירת הונגריה). במהלך מושב הפרלמנט שם בשנת 1843 הוא ערך מאמר ליתוגרפי שכותרתו ששמו היה "המבשר" (Hírnök). לאחר מותו של הרב אהרן חורין (1844) הוא הפך לרב הראשי של העיר ארד. הוא כיהן בתפקיד זה בארד 40 שנה (1844–1885). בשנת 1868, בקונגרס הכללי של יהודי הונגריה הוא היה ממנהיגי המפלגה הפרוגרסיבית. בשנת 1877 היה חבר מייסד של בית המדרש לרבנים בבודפשט והיה חבר בוועדת הניהול של בית המדרש עד 1885.

== חייו הפרטיים ==
בשנת 1843 נשא את רוזליה לפלר.

== דרשותיו ==
* דרשה שנשא בחנוכת בית הכנסת של באיה שזה עתה נבנה מחדש בעיר באיה ( ארד, 1845)
* Auftrittspredigt (ארד, 1845)
* דרשה בהונגרית ביום הולדתו של המלך (ארד, 1845)
* דרשה שנשא בבית הכנסת של ארד ב-29 באוגוסט 1846. לרגל ביטול מס הסובלנות שהוטל עד אז על היהודים ההונגרים ובוטל על פי כתב מלכותי.
* Predigt zur Feier der glückl. Geneung Franz Josef I.... in der Synagoge zu Nagy-Várad (1853)
* Rede am Sarge des seligen Herrn Friedrich Gross (1858)
* Rede (1860)
* לרגל השעיית ההגבלות. נאום הזיכרון שלו על לאופולד לעף רבה של העיר סגד

== לקריאה נוספת ==
* הלקסיקון הגדול של פאלאס , אנציקלופדיה של כל הידע, פאלאס-רוואי, 1893–1904.

== קישורים חיצוניים ==
* [https://web.archive.org/web/20180216025431/http://www.mek.sk/04000/04093/html/szocikk/14612.htm לקסיקון יהודי הונגרי]
* [http://mek.oszk.hu/03600/03630/html/s/s24844.htm יוזף סיניאי: חייהם ויצירותיהם של סופרים הונגרים]

== הערות שוליים ==

קטגוריה:רבנים הונגרים
קטגוריה:תלמידי החת"ם סופר
קטגוריה:בודפשט: רבנים
קטגוריה:סגל בית המדרש לרבנים בבודפשט
קטגוריה:מאקו (עיר): אישים
קטגוריה:ילידי 1818
קטגוריה:נפטרים ב-1885
ביינהקוס

ביינהקוס (שם מדעי: Bannykus) הוא סוג של דינוזאור ממשפחת האלברזאוריים מתקופת הקרטיקון התחתון ממונגוליה הפנימית, סין. הוא כולל מין אחד, Bannykus wulatensis. הוא גדול ביחס לאלברזאור עם משקל מוערך של 24 ק"ג על בסיס היקף הירך.<ref></ref>

== גילוי ==
ההלוטיפ (המאובן שלפיו הוגדר הטקסון) הוא IVPP V25026, שלד חלקי ולא שלם. הוא התגלה בשנת 2012, כאשר שרידיו הוצגו ביפן בשם הלא רשמי "Wulatesaurus". הוא קיבל את השם המדעי Bannykus wulatensis בשנת 2018; שמו הגנרי מגיע מהמילה המנדרינית "Ban" שמשמעותה חצי, והמילה היוונית "onyx", שמשמעותה טופר. הכוונה היא למאפייני המעבר הנראים בתרופוד זה.

== קישורים חיצוניים ==

==הערות שוליים==

קטגוריה:מאובני טקסונים שתוארו ב-2018
קטגוריה:דינוזאורים שחיו בקרטיקון תחתון באסיה
אליס צ'אפל

אליס צ'אפל (באנגלית: Ellise Chappell; נולדה ב-21 במרץ 1992) היא שחקנית אנגלייה. היא ידועה בעיקר מהופעתה בתפקיד מורוונה צ'ינוות' בסדרת הטלוויזיה "פולדארק", ובתפקיד ג'ניפר סטריינג' בסרט הטלוויזיה "The Last Dragonslayer".

==ביוגרפיה==
צ'אפל נולדה וגדלה בווריקשייר. היא למדה בבית הספר לבנות "The King's High School for Girls" בווריק. אחרי סיום הלימודים בתיכון נסתה להתקבל לאקדמיה המלכותית לאמנות הדרמה ולבית הספר גילדהול למוזיקה ודרמה, אבל לא התקבלה בשניהם. במקום זה התחילה ללמוד ספרות אנגלית באוניברסיטת שפילד. בהמשך עברה ללמוד דרמה באוניברסיטת אקסטר, וסיימה את התואר בשנת 2014. צ'אפל למדה במשך תשעה חודשים משחק, ואחר כך עברה לגור בלונדון. שם הצטרפה לתיאטרון הלאומי לנוער והופיעה בווסט אנד.

ב-2015 הייתה צ'אפל חברה בתיאטרון הרפרטוארי לנוער, וכיכבה במחזות "אנקת גבהים" מאת אמילי ברונטה, "הסוחר מוונציה" מאת ויליאם שייקספיר, וב-"Consensual" מאת איוואן פלייסי. 

ב-2016 שיחקה בתפקיד ראשי בתור ג'ניפר סטריינג', נערה שמגלה שיעודה הוא להיות מחסלת דרקונים בסדרת הטלוויזיה "The Last Dragonslayer" של רשת Sky TV. עוד באותה שנה השתתפה בסדרה "דם חדש" מאת אנתוני הורוביץ בתפקיד ונדי רוברטס. 

צ'אפל שיחקה בתפקיד קבוע בסדרה "פולדארק" החל מהעונה השלישית, וגילמה את מורוונה צ'ינוות', בת דודתה של אליזבת, והאומנת של ג'פרסי צ'ארלס, בנם של פרנסיס ואליזבת'. מורוונה מתחתנת בעל כורחה לכומר מושחת ועוברת אונס, ולאחר מכן מנסה לפתוח את ליבה בשנית.

ב-2019 שיחקה בתפקיד לוסי בסרט "יסטרדיי". 

ב-2020 הופיעה בסדרה "ולאנדר הצעיר" של נטפליקס.. שם שיחקה בתפקיד ראשי בתור מונה, בת הזוג של שוטר מתחיל, ומנהלת בית מחסה למהגרים. 

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2" |2019
| יסטרדיי
| dir="ltr" | Yesterday
| לוסי
|
|-
|
| dir="ltr" | My Boy
| קטי
| סרט קצר
|-
| 2021
|
| dir="ltr" | Reappear
| כריסטינה
| סרט קצר; פוסט-פרודקשן
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2" |2016
| דם חדש
| dir="ltr" | New Blood
| ונדי רוברטס
| סדרת טלוויזיה (2 פרקים)
|-
|
| dir="ltr" | The Last Dragonslayer
| ג'ניפר סטריינג'
| סרט טלוויזיה
|-
| 2017–2019
| פולדארק
| dir="ltr" | Poldark
| מורוונה
| סדרת טלוויזיה (25 פרקים)
|-
| rowspan="2" |2020
|
| dir="ltr" | Miss Scarlet and the Duke
| קלרה סימס
| בפרק "Inheritance"
|-
| ולאנדר הצעיר
| dir="ltr" | Young Wallander
| מונה
| סדרת טלוויזיה (6 פרקים)
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת אקסטר
קטגוריה:אנגליות שנולדו ב-1992
פר (פרעה)

פר היה שליט מצרי במצרים העליונה בתקופה הקדם-שושלתית, בסביבות שנת 3250 לפנה"ס, והוא כלול בקבוצת השליטים הקדומים שקיומם מוטל בספק.

==כינויו==
הכינוי "פר" לקוח מסימן פר המופיעה בשמו של השליט, שעדיין אין הסכמה על הגייתה. השם מוכר בעיקר מלוחות שנהב שנמצאו בקבר המכונה U-j באום אל געב ומתחריט בסלע מגבל ג'אוטי (הר באזור המדבר בין נקאדה לאבידוס, מערבית לתבי).

==זיהויו==
האגיפטולוג גינטר דרייר הסיק את קיומו מחריטות על פסל של האל מין שהוא פענח כשמות שליטים. הוא גם שיער שכלי קבורה שנמצאו בקבר U-j, קברו של המלך עקרב הראשון, הגיעו מאזור בשליטתו של "פר", מאחר שסמלי הפר הופיעו עליהם. לממצאים אלו נוסף ב-1995 תחריט הסלע בגבל ג'אוטי שמציג ניצחון צבאי, ואת הסימנים בו ניתן לפרש כניצחון של המלך עקרב הראשון על המלך פר. ייתכן שהעימות בין השניים היה חלק מההמאבק הכללי לריכוז הכוח במצרים הפרהיסטורית, ובמסגרתו המלך עקרב הראשון מתיניס כבש את נקאדה שהייתה בשליטתו של המלך פר. 

==ביקורת על הזיהוי==
אלו המבקרים את זיהוי הסימן "פר" כשם של מלך מציינים שנהוג היה לצרף לשמות מלכים בתקופה הטרום שושלתית את ציור הבז של הורוס או פרח מוזהב, אולם הסימן "פר" אף פעם אינו מלווה באף אחד מהמזהים הללו. המומחה לכתבים לודוויג מ. לורנץ, והאגיפטולוג יוכם קאהל גם מוסיפים כי הכתיבה המצרית עדיין הייתה בשלב מאוד ראשוני בתקופה זו, ללא צירופים שמזהים משמעות, ולכן לא נכון להתייחס לסימן מן הכתב כמזהה ספציפי. משמע, ציור הפר יכל לסמל את המלך כבעל כוח, אך גם יכל לציין עיר או אזור, בעיקר אם התאפיינו בגידול פרים. בנוסף יכלה דמותו של הפר יכלה לציין גם הקשר לטקס העתיק של "לכידת שור הבר", שמאוחר יותר הפך לטקס המקושר לאל אפיס. כל אלו מערערים מאוד את הקביעה כי סימן הפר מייצג מלך נקודתי.

דרייר אינו פוסל את האפשרות שהסימן מציין גם שמות מקומות, אך טוען כי שמות מלכים הופיעו גם כחלק משמות מקומות בעלי שיוך מלכותי.

==הערות שוליים==

קטגוריה:מצרים העתיקה
על סף האלמוות

על סף האלמוות (ברוסית: На пороге бессмертия) הוא סרט קולנוע מסוגת הרפתקאות ופנטזיה, המהווה קופרודוקציה רוסית-הודית.

הסרט מהווה סרט המשך לסרט סוד חותם הדרקון. את הסרט ביים אולג סטפצ'נקו ומככבים בו אנסמבל שחקנים כג'ייסון פלמינג ואנה צ'ורינה. הסרט מומן על ידי קרן הקולנוע הרוסי הממשלתית, תקציב הסרט עמד על 2 מיליארד רובל (26.78 מיליון דולר).

הסרט תוכנן כבר בשלבי ההפקה המוקדמים של הסרט הקודם ותוכנן לצאת לאקרנים בשנת 2022. את התסריט כתבו אולג סטפצ'נקו, רומן קרטושין ואלכסיי פטרוחין. בשנת 2016 פורסם שהשחקן שאה-רוח' ח'אן מבוליווד יגלם תפקיד משני בסרט. אף על פי שבאוגוסט 2019 נודע שחברת Russian Film Group נקלעה לקשיים פיננסיים בעקבות הכישלון הקופתי של הסרט הקודם, באוקטובר 2020 כבר פורסם הקדימון הרשמי הראשון של הסרט.
==עלילה==
עלילת הסרט מבוססת על אגדות הודיות ורוסיות על המתים-חיים. לאחר הרפתקאותיו בסין בימי שושלת צ'ינג, הנוסע, הקרטוגרף והממציא המפורסם ג'ונתן גרין מגיע עם אהובתו מיס דאדלי, מלווה במלחים רוסים, לחופי הודו. הם מצפים לעלות על ספינה אנגלית של חברת הודו המזרחית הבריטית ללונדון. אבל בתת-היבשת ההודית, גרין מקבל הזמנה מסתורית לפגישה עם אישה מסתורית ועשירה מאוד בשם ואיבהאווה סינג, הפגישה עמה תביא את ג'ונתן למבחנים חדשים, הרפתקאות ועימותים עם צבא זומבים. כדי לפענח את האגדה העתיקה, ג'ונתן גרין יצטרך להתגבר על מכשולים רבים, להציל את אהובתו מאפלת המבוכים של הודו העתיקה, להתמודד עם עולם החי הפראי ולהילחם בכוחות המיסטיים של מפלצת ערמומית, כשהכל קורה על רקע נופים קסומים ואדריכלות צבעונית של מדינה מסתורית.

==צוות השחקנים==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית
! שם הדמות
! אודות הדמות
|-
| ג'ייסון פלמינג || ג'ונתן גרין || קרטוגרף אנגלי
|-
| אנה צ'ורינה || מיס דאדלי || אהובתו של ג'ונתן
|-
| צ'ארלס דאנס || אדון דאדלי || אביה של מיס דאדלי
|-
| מרטין קלבה || קפטן ||
|-
| אלכסנדר רובאק || שודד רוסי ||
|-
|}

==הפקה==
תקציב הסרט הועמד על 40 מיליון דולר, שחלקם הגיעו מתקציב קרן הקולנוע הרוסי הממשלתית. צילומי החלק הראשון של הסרט נערכו במהלך שנת 2019 בהודו וברוסיה. צילומי השלמה שתוכננו בהודו לשנת 2020 לא התאפשרו עקב פרוץ מגפת הקורונה בהודו. באוקטובר 2020 פורסם הטיזר טריילר הראשון לסרט, על רקע תביעה של קרן הקולנוע הרוסי נגד מפיקי הסרט, על כך שהם קיבלו תקציב ממשלתי להפקה בסך 91 מיליון רובל רוסי ולא בוצעו התחייבויות כספיות כלפי המדינה וכי למרות העברת הכספים, לא הושלמה הפקת הסרט. עם זאת, לדברי מפיק הסרט, אלכסיי פטרוחין, ההפקה הוקפאה בעקבות מגפת הקורונה בהודו.
==קישורים חיצוניים==

* [https://rusfilmgroup.ru/project/puteshestvie-v-indiyu על סף האלמוות], באתר אולפני RFG
* [https://www.kinopoisk.ru/film/957916/ "על סף האלמוות"], בפורטל kinopoisk.ru
* [https://www.kinobusiness.com/movies/puteshestvie-v-indiyu-na-poroge-bessmertiya "על סף האלמוות"], באתר kinobusiness.com
* [https://www.filmpro.ru/movies/337764 "על סף האלמוות"], באתר filmpro.ru
* [https://www.youtube.com/watch?v=UrNvcyKuc48 קדימון הסרט], באתר יוטיוב

==הערות שוליים==

קטגוריה:סרטי המשך רוסיים
קטגוריה:סרטים ברוסית
קטגוריה:סרטים באנגלית
קטגוריה:סרטים רוסיים
קטגוריה:סרטים הודיים
קטגוריה:סרטי הרפתקאות רוסיים
קטגוריה:סרטי אימה רוסיים
קטגוריה:סרטי פעולה
קטגוריה:סרטי אמנויות לחימה
קטגוריה:סרטי פנטזיה רוסיים
קטגוריה:סרטים שיציאתם נדחתה בעקבות מגפת הקורונה
קרחון אקוסטה

קרחון אקוסטה (באנגלית: Acosta Glacier) הוא קרחון הממוקם על האי ת'רסטון, הסמוך לקצה הצפון-מערבי של ארץ אלזוורת', שבאנטארקטיקה.

אורכו של הקרחון 3 קילומטרים.

הקרחון זורם לכיוון צפון, בסמוך ממזרח לנקודת דייר.

== היסטוריה ==
=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אלכס ו. אקוסטה (Alex V. Acosta), עובד הסקר הגאולוגי של ארצות הברית, בעיר פלאגסטאף, במדינת אריזונה שבארצות ברית; אקוסטה היה מומחה למחשבים וגרפיקה והיה חלק מהצוות של הסקר הגאולוגי, שהכין מפות מתמונות הלוויין ברזולוציה גבוהה, ומתמונות לווין לנדסאט, של אזור חוף סיפל, בשנות ה-90.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18334 קרחון אקוסטה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17439&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אקוסטה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18334&fid=antgeo_128 תצלום לוויין של אזור קרחון אקוסטה]

== הערות שוליים ==

אקוסטה
רכס קלייר

רכס קלייר (באנגלית: Clare Range) הוא רכס הרים באזור חוף סקוט של ארץ ויקטוריה, שבאנטארקטיקה.

הרכס משתרע לכיוון מערב - דרום-מערב, החל ממצוק ספרם ועד רכס וילט.

הרכס משתרע מצידו הדרומי של קרחון מקאיי.

גובהו של הרכס 1,456 מטרים מעל פני הים.

== היסטוריה ==
=== גילוי ומיפוי הרכס ===

הרכס הוקף באוקטובר - דצמבר 1957 על ידי משלחת הסקר הצפונית הניו זילנדית (New Zealand Northern Survey Party) של המשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.

=== מקור השם ===

של הרכס ניתן לו על ידי משלחת הסקר הניו זילנדית.

הרכס נקרא על שם קלייר קולג', באוניברסיטת קיימברידג', שבאנגליה, וזאת בדומה לאתרים נוספים באזור הנקראים על שם קולג'ים בקיימברידג'.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2820 רכס קלייר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20643 רכס קלייר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=2712&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קלייר] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25608108 מפת אזור רכס קלייר]
* [http://distancebetween.info/clare_range מחשבון מרחקים - המרחק מרכס קלייר לאתרים סמוכים]
* [https://www.timeanddate.com/astronomy/@6631215 נתוני זריחת/שקיעת שמש/ירח עדכניים עבור רכס קלייר]
* [https://www.timeanddate.com/weather/@6631215 מזג אוויר נוכחי מעודכן עבור רכס קלייר]
** [https://www.timeanddate.com/weather/@6631215/ext תחזית מזג אוויר עדכנית ארוכת טווח עבור רכס קלייר]
** [https://www.timeanddate.com/weather/@6631215/climate נתוני מזג אוויר סטטיסטיים עבור רכס קלייר]
** [https://www.timeanddate.com/weather/@6631215/historic נתוני מזג אוויר היסטוריים עבור רכס קלייר]

== הערות שוליים ==

קלייר
קלייר
מקסוול לורד

מקסוול לורד (באנגלית: Maxwell Lord) הוא דמות בדיונית של נבל-על המופיעה בחוברות הקומיקס של חברת DC קומיקס. דמותו הופיעה לראשונה בחוברת Justice League #1 ממאי 1987, ונוצרה על ידי קית' גיפן, ג'ון מארק דמתיאס וקווין מגווייר. מקסוול לורד מתואר כאיש עסקים כוחני ומרושע, והוא שיחק תפקיד חשוב בהקמתה של ליגת הצדק בע"מ.

מקסוול לורד הרביעי הוא בנו של מקסוול לורד השלישי, איש עסקים מצליח וראש קונסורציום "צ'ימטק". מקסוול השלישי תמיד שאף לעשות את הדבר הנכון כדי להוות דוגמה טובה לבנו. כשמקסוול הרביעי היה בן 16, הוא מצא את אביו מת מהתאבדות. התברר שאביו גילה שחברתו מפתחת גורם מסרטן ולא יכול היה לחיות עם האשמה והבושה עקב כך. אמו של לורד שוכנעה בידי אביו לעסוק במשלח יד דומה, והיא שידלה גיבורים על-אנושיים לעזור ללורד. אי לכך, הוא הצית את הרעיון להביא את ליגת הצדק - אשר נותרה מפוזרת וללא מנהיגות בעקבות אירועי המשבר בעולמות האינסופיים - תחת שליטתו המלאה והבלעדית. במקור, לורד פעל מאחורי הקלעים כדי להקים מחדש את ליגת הצדק ולבסס אותה כאשר היה נתון לשליטתו של מחשב מרושע שנוצר בידי מטרון מהאלים החדשים. המחשב רצה שלורד יקים ארגון שוחר שלום ברחבי העולם כחלק מתוכניתו ההגמונית לשלוט בעולם.

== קישורים חיצוניים ==
* 
* [https://dc.fandom.com/wiki/Maxwell_Lord דף הדמות], בפרויקט פאנדום של DC קומיקס

== הערות שוליים ==

קטגוריה:סופרמן: דמויות
קטגוריה:נבלי-על ב-DC קומיקס
קטגוריה:וונדר וומן
נוביצ'וק

נוביצ'וק (ברוסית: Новичо́к, "מצטרף חדש", "טירון", "מתחיל"<ref></ref>) הוא קבוצה של גזי עצבים, חלקם נשק כימי בינארי שפותחו על ידי מכון מחקר כימי ממשלתי הידוע בראשי התיבות GosNIIOKhT בברית המועצות וברוסיה בשנים 1971 ו-1993.<ref name="lowe"></ref><ref name="chai18"></ref><ref></ref> כמה גזים מסוג זה נשמרים בתנאים סטנדרטיים של טמפרטורה ולחץ והם גז מוצק אף שיש גם גזים נוזליים.<ref></ref>

מדענים רוסים שפיתחו את גזי העצבים הללו טוענים שהם מהקטלניים ביותר שנוצרו אי פעם, עם כמה גרסאות שאולי חזקות פי חמישה עד שמונה מתרכובת VX<ref name="Birstein"></ref><ref name="Albats"></ref> ואחרות חזקות פי עשרה מסומאן.<ref></ref> נוסף לרוסיה, ידוע כי הנוביצ'וק מיוצר על ידי מדענים "בכמה מדינות חברות נאט"ו<ref name="siebold"></ref> ובאיראן."<ref name="hosseini16"></ref>

במאה ה-21 הגיע הנוביצ'וק לידיעת הציבור לאחר ששימש להרעלת מתנגדי ממשלת רוסיה, כולל סרגיי סקריפאל ובתו ושני אישים אחרים בבריטניה (2018) ובעת הרעלתו של אלכסיי נבאלני (2020), במקרה בו הושם הנוביצ'וק בתחתוניו.<ref></ref>

בנובמבר 2019, הארגון למניעת נשק כימי (OPCW), שהוא הגוף המבצע של אמנת הנשק הכימי (CWC), הוסיף את נוביצ'וק ל"רשימת החומרים המבוקרים" של האמנה, במה שהיא אחד השינויים הראשונים המשמעותיים באמנה מאז שהוסכם עליה בשנות התשעים, זאת "בתגובה להרעלות 2018 בבריטניה."<ref name="castelvecchi19"></ref>

== קישורים חיצוניים ==

<div class="mw-content-ltr">
* 
* 
* 
</div>

== הערות שוליים ==

קטגוריה:ברית המועצות: המצאות
קטגוריה:ברית המועצות: מדע וטכנולוגיה
קטגוריה:מעכבי אצטילכולין אסטראז
קטגוריה:נשק כימי
הבחירות הכלליות בגרמניה 2005

הבחירות הכלליות בגרמניה הן הבחירות לבונדסטאג שנערכו ב-18 בספטמבר 2005. בבחירות ניצחה אנגלה מרקל מהמפלגה הנוצרית-דמוקרטית הגרמנית את הקנצלר המכהן גרהרד שרדר מהמפלגה הסוציאל-דמוקרטית.

כתוצאה מבחירות הייתה אפשרות להקמת ממשל חדש במסגרת קואליציית ג'מייקה, אפשרות זו לא מומשה.

== מועמדים ראשיים ==
{| class="wikitable" style="text-align:right"
! rowspan="2" colspan="4"|מפלגה
!rowspan="2"|אידאולוגיה
!rowspan="2"|מנהיג
! colspan="2"|תוצאות 2002
|-
!קולות (%)
!מושבים
|-
| bgcolor="red"|
| colspan="2" style="text-align:center;"| SPD
|המפלגה הסוציאל-דמוקרטית
|סוציאל-דמוקרטיה, פרוגרסיביזם
|גרהרד שרדר
|38.5%
|
|-
| bgcolor="black"|
|rowspan="2" style="text-align:center;"| CDU/CSU
| style="text-align:center;"| CDU
| <br />
|rowspan="2"|דמוקרטיה נוצרית, שמרנות ליברלית
|rowspan="2"|אנגלה מרקל
|38.5%
| rowspan="2"|
|-
| bgcolor="black"|
|style="text-align:center;"| CSU
|המפלגה הנוצרית-סוציאלית בבוואריה
|6.2%
|-
| bgcolor="green" |
|colspan="2" style="text-align:center;"| Grüne
|ברית ה-90/הירוקים
|איכות הסביבה, פוליטיקה ירוקה
|יושקה פישר
|8.6%
|
|-
| bgcolor="yellow" |
| colspan="2" style="text-align:center;" | FDP
|המפלגה הדמוקרטית החופשית
|ליברליזם
|גידו וסטרוולה
|7.4%
|
|-
| bgcolor="purple" |
| colspan="2" style="text-align:center;" | Linke
|די לינקה
|דמוקרטיה סוציאליסטית
|גרגור גיזי ואוסקר לפונטן
|4.0%
|
|}

==תוצאות==
===תוצאות לפי מדינה===
{| class="wikitable"
|+
!מדינה תוצאות ב-%
!המפלגה הסוציאל-דמוקרטית
!CDU/CSU
!המפלגה הדמוקרטית החופשית
!די לינקה
!ברית ה-90/הירוקים
!אחר
|-
| באדן-וירטמברג
|30.1
|39.2
|11.9
|3.8
|10.7
|4.3
|-
| בוואריה
|25.5
|49.2
|9.5
|3.4
|7.9
|4.5
|-
| ברלין
|34.3
|22.0
|8.2
|16.4
|13.7
|5.4
|-
| ברנדנבורג
|35.8
|20.6
|6.9
|26.6
|5,1
|5.1
|-
| ברמן
|42.9
|22.8
|8.1
|8.4
|14.3
|3.5
|-
| המבורג
|38.7
|28.9
|9.0
|6.3
|14.9
|2.2
|-
| הסן
|35.6
|33.7
|11.7
|5.3
|10.1
|3.6
|-
| חבל הסאר
|33.3
|30.2
|7.4
|18.5
|5.9
|4.7
|-
| מקלנבורג-מערב פומרניה
|31.7
|29.6
|6.3
|23.7
|4.0
|4.1
|-
| נורדריין-וסטפאליה
|40.0
|34.4
|10.0
|5.2
|7.6
|2.8
|-
| סקסוניה
|24.5
|30.0
|10.2
|22.6
|4.8
|7.7
|-
| סקסוניה-אנהלט
|32.7
|24.7
|8.1
|26.6
|4.1
|3.9
|-
| סקסוניה התחתונה
|43.2
|33.6
|8.9
|4.3
|7.4
|2.6
|-
| ריינלנד-פפאלץ
|34.6
|36.9
|11.7
|5.6
|7.3
|3.9
|-
| שלזוויג-הולשטיין
|38.2
|36.4
|10.1
|4.6
|8.4
|2.2
|-
| תורינגיה
|29.8
|25.7
|7.9
|26.1
|4.8
|5.7
|}

==קישורים חיצוניים==

קטגוריה:2005 בפוליטיקה
קטגוריה:בחירות פרלמנטריות בגרמניה
קטגוריה:2005 בגרמניה
קטגוריה:גרהרד שרדר
הולנד לופ

ארנב מסוג הולנד לופ (באנגלית: Holland Lop) הוא זן של ארנב בית שמקורו בהולנד. במשקל 0.90–1.8 ק"ג, ארנב הולנד לופ הוא אחד מגזעי הארנב הקטנים ביותר, והקטן ביותר בעל אוזניים שמוטות. בגלל מקורם, לעיתים מבלבלים בין ארנב ננסי הולנדי והולנד לופ אך לארנב הננסי ההולנדי ישנן אוזניים קצרות ועומדות בעוד שלהולנד לופ יש אוזניים שמוטות.

בתחילת שנות ה-40 החל ההולנדי אדריאן דה קוק לנסות להרביע ארנבים במטרה לקבל ארנב קטן בעל אוזניים שמוטות. למטרת הגידול נלקחו ארנבי פרנץ לופ (לופ צרפתי ששוקל בין שבעה ל-15 קילו), וארנבי אנגליש לופ, והורבעו עם ארנבים הולנדיים ננסיים קטנים, שחלקם אף סבלו מגן הגמדות. הניסיון הראשון כשל כשהנקבה, ארנבת ננסית הולנדית, מתה ביחד עם הצאצאים. אך לאחר מספר שנים בשנת 1951 אדריאן ניסה שנית, עם נקבת פרנץ לופ, וכך התחיל זן ההולנד לופ להתקיים (כשלאחר מכן התווסף האיגנליש לופ בתהליך יצירת הגזע).

בשנים הבאות ההולנד לופ הופצו ברחבי אירופה והפכו לזן פופולרי, הרשויות זיהו זן זה כזן נפרד בשנת 1964 ובהמשך גם בארצות הברית ב-1979.

ארנבי ההולנד לופ הורבעו בצורה שתשתפר את גן הארנבים ולא מוכוונת מטרה כמו להקטין אותו, ועל כן ארנבי ההולנד לופ חברתיים יותר מחלק מהזנים האחרים שהתעקשו על הקטנת גודל הארנב, ולא בחרו בארנבים החברותיים יותר.

מכיוון שזן ההולנד לופ הוא זן יחסית ותיק של ארנבים מבויתים, אין לו בעיות רפואיות ייחודיות, אך הוא עדיין פגיע למחלות וטפילים שונים כמו שאר הארנבים.

ארנבי הולנד לופ כגזע נחשבים לארנבים רגועים מאוד. כתוצאה מכך, הבעלים יכולים לצפות להקדיש זמן למשחק ולהירגע עם הארנב שלהם. בנוסף לאימון, הולנד לופ דורש גם צעצועים ללעוס. זה לא רק חשוב להעסקתם, אלא גם להימנעות מדילמות פוטנציאליות. אם יוזנח, הוא עלול לגרום להרס ברחבי הבית כפי שדווח על ידי בעלים מסוימים.

אף על פי שהולנד לופ נחשב לגזע ידידותי, הנקבות נוטות לחוות שלב של ביישנות, בעיקר בתקופת הייחום, בעוד הזכרים נוטים להיות בלאגניסטיים יותר.

הולנד לופ אוכל סוגים שונים של אוכל לארנבים כגון חציר, כופתיות, ירקות ופירות, אך חציר הוא מזונו העיקרי.

אורך החיים הממוצע של ארנב הולנד הוא שבע עד עשר שנים.

== קישורים חיצוניים ==

== הערות שוליים ==

קטגוריה:גזעי ארנבים
ישראל בן יוסף

ישראל (איסרל) בן יוסף (מכונה גם רבי איסרל לאזרש בסביבות 1500–1568) היה סוחר-משי יהודי עשיר, בנקאי, ותלמיד חכם.

==קורות חיים==
מוצאו היה ברגנסבורג שבגרמניה, בשנת 1519, ולאחר גירוש היהודים מהעיר התיישב בקרקוב. הוא היה נכדו של משה אורבך. נישא להאשה מלכה. ואביו של רבי משה איסרליש.

שנת 1552 הייתה תקופה קשה עבור משפחתו של ישראל: אמו, אשתו וכלתו (אשתו הראשונה של רמ"א) מתו במגפה שפגעה בקרקוב באותה השנה. לזכרם ייסד בית כנסת הרמ"א בקז'ימייז', כיום מחוז בקרקוב, שנבנה בשנת 1553 על אדמות שבבעלות ישראל בן יוסף.<ref name="Synagogue"></ref>

על פי האנציקלופדיה היהודית,<ref name="je"></ref> ניתן להסיק מהתארים אשר כתב עליו בנו בהקדמתו לספרו "מחיר יין"<ref></ref> שהוא היה ראש הקהילה.

== בית כנסת הרמ"א ==

על פי אחת המסורות הפופולריות, ישראל יסד את בית הכנסת לכבוד בנו משה, שכבר היה מפורסם בצעירותו בלמדנותו. אולם מהכיתוב העברי של הלוח משמע כי בית הכנסת נבנה לזכרה של אשת ישראל, מלכה (נפטרה ב-1552).

==הלכות משמו==
בנו הרמ"א מביא הלכה ששמע מאביו "ושמעתי מאבא מורי ש"ן ששמע ממהר"ר אברהם מינץ דאסור ליתן יין אדום לתוך יין לבן בשבת משום צובע".

== אגדה ==

רבי ישראל הקפיד לא לעסוק בעסקיו בערב שבת אחרי חצות היום. על פי האגדה, בזכות זה הוענק לו משמיים להוליד בן קדוש כזה.<ref name=רחמי></ref>

== בניו ==
* בנו - ר' משה איסרלש (הרמ"א).
* בנו - ר' יצחק.
* בתו - מרת מרים בילה.

==לקריאה נוספת==
* אשר זיו, רבינו משה איסרליש, ישיבה אוניברסיטה, ניו-יורק תשל"ב, עמ' ט–יד, בהמשך הספר יצא על ידי מוסד הרב קוק.

==קישורים חיצוניים==
* 

== הערות שוליים ==

קטגוריה:יהודים גרמנים
קטגוריה:יהודים גליציאנים
קטגוריה:אנשי עסקים יהודים פולנים
קטגוריה:בנקאים יהודים פולנים
קטגוריה:סוחרים
קטגוריה:יהודים הקבורים בבית הקברות היהודי העתיק בקרקוב
קטגוריה:קרקוב: אישים
קטגוריה:אישים שחיו במאה ה-16
קטגוריה:נפטרים ב-1568
ג'ון שמיאקין

ג'ון אלכסנדרוביץ' שמיאקין (ברוסית: Джон Алекса́ндрович Шемя́кин; נולד ב-18 באוקטובר 1969, מוהילב, בלארוס הסובייטית) הוא סופר והיסטוריון רוסי.

== ביוגרפיה ==
נולד באוקטובר 1969 לג'ון פרנסיס דאגלס מקגיליאנד, סקוטי. אמו, לודמילה שמיאקינה. לאחר שסיים את לימודיו במחלקה להיסטוריה של אוניברסיטת קויבישב (סמרה) בשנת 1991, לימד במחלקה להיסטוריה כללית במשך מספר שנים. בשנת 1997 הוא עמד בראש מחלקת יחסי הציבור של עיריית סמרה. בשנת 1998 מונה לסגן ראש הסגל של ראש עיריית סמרה.

מאז 2002 הוא יזם. פרסם כמה ספרים בהוצאת הספרים "AST". בשנת 2017 הוא היה היועץ הראשי לסרט העלילתי שביימה א. סמירנובה "סיפורה של משימה".

הוא נשוי ואב לחמישה ילדים.

== לקריאה נוספת ==
* Шемякин Д.А. Дикий барин. — М.: АСТ, 2016. — 320 с. — .
* Шемякин Д.А. Дикий барин в диком поле. — М.: АСТ, 2016. — 320 с. — .
* Шемякин Д.А. Дикая история дикого барина. — М.: АСТ, 2017. — 352 с. — .
* Шемякин Д.А. Дикий барин в домашних условиях. -М.: АСТ, 2018—320 с. 

== קישורים חיצוניים ==

* [https://www.youtube.com/watch?v=U4nfTomWPmg ג'ון שמיאקין], ריאיון, 17 באוקטובר 2011
* [https://www.youtube.com/watch?v=bcpyk8u0rGY&feature=youtu.be ג'ון שמיאקין. 20 באפריל 2014]
* [https://www.youtube.com/watch?v=PAUNflBaNoQ שמיאקין: נאום באוניברסיטת טרטו]
* [https://radiomayak.ru/videos/video/id/1819527/%2006.09.2018 שמיאקין בראיון לתחנת הרדיו מאיאק, על העבודה על הסרט העלילתי "סיפורה של משימה"]

קטגוריה:אנשי עסקים רוסים
קטגוריה:אספנים רוסים
קטגוריה:סופרים רוסים
קטגוריה:בלוגרים רוסים
קטגוריה:מחוז מוהילב
קטגוריה:רוסים שנולדו ב-1969